
ประกาศองค์การบริหารส่วนตำบลบางมะเดื่อ
เรื่อง  ประกาศใช้แผนพัฒนาท้องถิ่นสี่ปี (พ.ศ.๒๕61 – ๒๕64) เพิ่มเติมและเปลี่ยนแปลง ฉบับที่ ๒
ขององค์การบริหารส่วนตำบลบางมะเดื่อ 
---------------------------------------

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 2) พ.ศ. 2559  ข้อ ๒๒ กำหนดให้การเพิ่มเติมหรือการเปลี่ยนแปลงแผนพัฒนาต้องดำเนินการตามระเบียบนี้  ซึ่งองค์การบริหารส่วนตำบลบางมะเดื่อ   ได้จัดทำแผนพัฒนาท้องถิ่นสี่ปี (พ.ศ.๒๕61 – ๒๕64) เพิ่มเติมและเปลี่ยนแปลง ฉบับที่ ๒  โดยสภาองค์การบริหารส่วนตำบล  บางมะเดื่อ  ได้มีมติเห็นชอบในการประชุมสภา สมัยสามัญ สมัยที่ ๑ ครั้งที่ ๒  ประจำปี  256๑ เมื่อวันที่             ๖  กุมภาพันธ์  ๒๕๖๑  นั้น
อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 2) พ.ศ. 2559 ข้อ ๒๒ (๓) วรรคสอง เมื่อผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบ แล้วจึงพิจารณาอนุมัติและประกาศใช้ต่อไป  จึงประกาศใช้แผนพัฒนาท้องถิ่นสี่ปี             (พ.ศ.๒๕61 – ๒๕64) เพิ่มเติมและเปลี่ยนแปลง ฉบับที่ ๒  เพื่อเป็นแนวทางในการพัฒนาท้องถิ่นต่อไป 
จึงประกาศให้ทราบโดยทั่วกัน

ประกาศ  ณ  วันที่  ๖   เดือนกุมภาพันธ์   พ.ศ.๒๕6๑  
   (นายสิทธิพงษ์  ปานดี)

 
  นายกองค์การบริหารส่วนตำบลบางมะเดื่อ 

